cyanic-selkie/wikianc huggingface dataset:
ஒளியின் வேகம்
பரவுதல்
செவ்வியல் இயற்பியலில் ஒளி ஒரு மின்காந்த அலையாக புரிந்துகொள்ளப்பட்டது. செவ்விய நடத்தையானது மாக்சுவெல் சமன்பாட்டின் (Maxwell equation) படி,
c = 1/√ε0μ0,
இங்கு C என்பது வெற்றிடத்தில் பாயும் ஒளியின் வேகம், ε0 மின் மாறிலி மற்றம் μ0 காந்தமாறிலி ஆகும்.
தற்கால, குவாண்டம் இயற்பியலில் மின்காந்த புலமானது குவாண்டம் மின்னியக்கவியலாக வரையறுக்கப்படுகிறது. இக்கோட்பாட்டின் படி ஒளி என்பது அடிப்படையில் கிளர்வுற்ற (குவாண்டா) மின்காந்தபுலமான போட்டான்கள் அல்லது ஒளியன்கள் (photons) ஆகும். மின்னியக்கவியலில் ஒளியன்கள் நிறையற்ற துகளாகயால், சிறப்புச்சார்ச்சின் படி ஒளியன்கள் வெற்றடத்தில் ஒளியின் வேகத்தில் பரவுகின்றன.
ஒளி-பிரபஞ்சத்தின் வேக எல்லை
ஐன்ஸ்டைனின் சார்பியல் கோட்பாட்டின் படி ஒளியின் திசைவேகம் தான் இப்பிரபஞ்சத்தின் வேக எல்லையாகும்.ஒளி என்பது போட்டான் (photons) எனும் நிறை இல்லாத ஒரு துகள் ஆகும்.இத்துகள்கள் புவியீர்ப்பு விசைக்கு கட்டபடாததால் ஒளியின் திசைவேகம் தான் இப்பிரபஞ்சத்தின் வேக எல்லை என ஐன்ஸ்டின் கூறியுள்ளார். ஒளியின் திசைவேகத்தை விட அதிக திசைவேகத்திற்கு எந்த ஒரு பொருளையும் முடுக்குவிக்க இயலாது.
ஒளியின் வேகத்தை ஐன்ஸ்டின் தனது சார்பியல் கோட்பாட்டின் மூலமே விளக்கினார். இதில் c என்பதே வெற்றிடத்தில் செல்லும் ஒளியின் வேகம் என ஐன்ஸ்டின் கூறினார்.
முரண்பாடுகள்
சுடப்பட்ட ஒரு துப்பாக்கிக் குண்டு மரக்கட்டையைத் துளைத்து வெளியேறும் போது தனது ஆற்றலை இழப்பதால் ஆரம்ப திசைவேகத்தை விட சற்று குறைவான வேகத்தில் செல்லும். அதே போல வெற்றிடத்தில் தனக்குரிய திசைவேகத்தில் செல்லும் ஒளி வேறொரு ஊடகத்திற்கு செல்லும் போது தனது திசைவேகத்தை இழக்கும். ஆனால் மறுபடியும் அந்த ஊடகத்திலிருந்து வெற்றிடத்திற்குச் செல்லும் போது தனது பழைய திசைவேகத்தை அடைகிறது. எந்த வித முடுக்கு விசையும் இல்லாமல் தனது பழைய திசைவேகத்தை திரும்பவும் அடைவது அறிவியலாளர்களை ஆச்சரியத்தில் ஒரு விந்தையான முரணாகும். அதே போல மற்றொரு முரண் என்னவெனில் ஓடும் தொடருந்து ஒன்றில் இருந்து சுடப்பட்ட குண்டின் வேகம் தொடருந்தின் வேகம் மற்றும் குண்டின் வேகத்தின் கூடுதலுக்குச் சமமாகும், ஆனால் ஓடும் தொடருந்திலிருந்து உமிழப்பட்ட ஒளியானது எப்போதுமே மாறிலிதான். அதாவது உமிழப்பட்ட மூலத்தின் இயக்கத்தைச் சார்ந்து அமையாது.ஒளியின் வேகம் பற்றிய ஐன்ஸ்டினின் கூற்று தவறு என அறிவியலாளர்கள் ஒரு சிலர் கூறுகின்ரனர்.அவர்கள் ஒளியின் வேகத்தை விட நியூட்ரினோ எனும் அணுத்துகள் வேகமாக செல்வதாக கூறுகின்றனர் .இதனை நிரூபிக்கும் பணிகளும் நடைபெறுகின்றன.
பயன்கள்
ஒளியின் திசைவேகத்தை அறிவதால் நமக்குப் பல பயன்பாடுகள் உள்ளன. அவற்றுள் சில:
மேற்கோள்கள்
பகுப்பு:ஒளியியல் பகுப்பு:பரிசு பெற்ற கட்டுரைகள் (2010 கட்டுரைப் போட்டி) பகுப்பு:இயற்பியல் மாறிலிகள் பகுப்பு:இயற்பியல் கோட்பாடுகள் பகுப்பு:சிறப்புச் சார்பியல்
கும்ஹ்ரார் சட்டமன்றத் தொகுதி
கும்ஹ்ரார் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது பட்னா சாகிப் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் [பட்னா மாவட்டத்தில் உள்ள பட்னா ஊரக மண்டலத்திலுள்ள பட்னா நகராட்சியின் 14, 16, 17, 18, 19, 20 ,21, 22 ஆகிய வார்டுகள் சேர்க்கப்பட்டுள்ளன.
மகிழஞ்சேரி கைலாசநாதர் கோயில்
மகிழஞ்சேரி கைலாசநாதர் கோயில் தமிழ்நாட்டில் திருவாரூர் மாவட்டம், மகிழஞ்சேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர் சுவாமி, அகிலாண்டேஷ்வரி சன்னதிகளும், விநாயகர், சுப்ரமணியர், காமாட்சி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தெற்கு கழுகுமலை ஊராட்சி
தெற்கு கழுகுமலை ஊராட்சி (Therku kalugumalai Gram Panchayat), தமிழ்நாட்டின் தூத்துக்குடி மாவட்டத்தில் உள்ள கயத்தார் வட்டத்தில் அமைந்துள்ளது. இந்த ஊராட்சி, கோவில்பட்டி சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1730 பேர் ஆவர். இவர்களில் பெண்கள் 897 பேரும் ஆண்கள் 833 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொங்கு மங்கலவாழ்த்து
கொங்கு மங்கலவாழ்த்து என்பது கொங்கு வேளாளர் மற்றும் வேட்டுவக் கவுண்டர் என்ற இனத்தவர்கள் திருமணங்களில் நடைபெறும் மிக முக்கியமான சடங்குச்சீர்களில் ஒன்றாகும். குடிமகன் அல்லது மங்கலன் என்று அன்புடன் அழைக்கப்படும் நாவிதர்குலப் பெருமகன் இதனைப் பாடுவார். ஒவ்வொரு நிகழ்ச்சியாக மங்கலன் சொல்லி நிறுத்தும்போதும் மத்தளத்தில் மேளகாரர் ஒருமுறை தட்டுவார். "இது கவிச்சக்கிரவர்த்தி கம்பர் பெருமானால் பாடிக் கொடுக்கப்பட்டதென்று கொங்குநாட்டார் அனைவரும் நம்புகிறார்கள்" என்று 1913 இல் பதிப்பித்த திருச்செங்கோடு அட்டாவதானம் தி. அ. முத்துசாமி குறிப்பிடுகிறார். திருமண முறைகளை எளிய நாட்டு வழக்கச் சொற்களால் ஒழுங்குபெற அமைத்துப் புலவர்பிரானார் இதனை அருளியுள்ளார். அதற்கேற்ப இவ்வாழ்த்தினுள் 'கங்காகுலம் விளங்கக் கம்பர் சொன்ன வாழ்த்துரைத்து' என்பது கவுண்டர்களின் கங்க அரச வம்சப் பெயராகும்.
விக்கிமூலத்தில் இந்தப் பாடல்களின் முழுத் தொகுப்பு உள்ளது: கொங்கு மங்கலவாழ்த்து
தாளக்கரை கரியகாளியம்மன் கோயில்
கரியகாளியம்மன் கோயில் தமிழ்நாட்டில் கோயம்புத்தூர் மாவட்டம், தாளக்கரை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பிரதி அமாவாசை, பௌர்ணமியில் திருவிழா நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐன்சுடைனியம்(III) புரோமைடு
பண்புகள்
ஒற்றைச்சாய்வு படிகக் கட்டமைப்பில் வெளிர்பழுப்பு நிறத்தில் திண்மமாக ஐன்சுடைனியம்(III) புரோமைடு உருவாகிறது. ஐன்சுடைனியம்(II) புரோமைடு தயாரிப்பில் ஒரு முன்னோடிச் சேர்மமாக இது பயன்படுகிறது. இருப்பினும் ஐன்சுடைனியம்(II) புரோமைடு மெல்ல சிதைவடைந்து ஐன்சுடைனியம்(III) புரோமைடாக மாறுகிறது.
மேற்கோள்கள்
பகுப்பு:ஐன்சுடைனியம் சேர்மங்கள் பகுப்பு:புரோமைடுகள்
ஷாஜஹான் மஸ்ஜித்து
ஷாஜஹான் மஸ்ஜித்து, தத்தாவின் ஜூம்ஆ மஸ்ஜித்து , எனவும் அழைக்கப்படும் இந்த 17 ஆம் நூற்றாண்டைச் சேர்ந்த பள்ளிவாசல் பாக்கித்தானின் சிந்து மகாணத்தின் தத்தா நகரில் அமைந்துள்ளது. இப்பள்ளி தெற்கு ஆசியாவில் மிகச் சிறந்த பளிங்கு வேலைப்பாடுகள் கொண்ட பள்ளியாகக் கருதப்படுகிறது,  மேலும் முகாலாயக் காலக் கடிட்டிங்களில் காணப்படும் அழகு உறுப்பான வடிவியல் செங்கல் வேலைப்பாடுகளுக்கும் பெயர் பெற்றதாக உள்ளது. இப்பள்ளிவாசல் முகலாய பேரசர் ஷாஜகான் ஆட்சிக் காலத்தில் கட்டப்பட்டது. அவர் இப்பள்ளியை இந்நகரத்தாருக்கு நன்றி பகர்வதற்காக கட்டி ஒப்படைத்தார், மேலும் இப்பள்ளிவாசல் நடு ஆசியா கட்டிடக்கலை தாக்கம் கொண்டுள்ளது - குறிப்பாக இப்பள்ளி வடிவமைப்பிற்குச் சிறிது காலத்திற்கு முந்தைய சமர்கந்து மீதான ஷாஜகானின் படையெடுப்பின் பிரதிபலிப்பாக உள்ளது.
அமைவிடம்
இப்பள்ளிவாசல் கிழக்கு தத்தாவில் அமைந்துள்ளது - இது சிந்து மாகாணத்தின் தலைநகரம் ஐதராபாத்திற்கு மாற்றப்படுவதற்கு முன்பாக 16வது மற்றும் 17 நூற்றாண்டில் சிந்து மாகாணத் தலைநகராக இருந்தது. இது உலகப் பாரம்பரியக் களங்களில் ஒன்றான மகாலி அடக்கத்தலத்திற்கு அருகில் அமைந்துள்ளது. இந்த இடம் கராச்சியிலிருந்து தோராயமாக நூறு கிலோமீற்றர்கள் தொலைவில் உள்ளது.
வரலாறு
இப்பள்ளிவாசலில் உள்ள பாரசீக கல்வெட்டுகள் இது 1644 லிருந்து 1647 க்குள், முகாலயப் பேரரசர் ஷாஜகான் ஆட்சிக் காலத்தில் கட்டப்பட்டதாகக் குறிப்பிடுகின்றன. 1659 ல் கட்டப்பட்ட கிழக்குப் பகுதிக் கட்டிடம், பேரரசர் ஔரங்கசீப் காலத்தில் கட்டப்பட்டது.
இப்பள்ளிவாசலின் "மிஹ்ராப்" முதலில் மக்காவின் திசையில் சரியாக ஒழுங்குபடுதப்படவில்லை. பள்ளியின் திட்டவியலாளர்கள் அருகிலுள்ள நகரில் அடக்கம் செய்யப்பட்டுள்ள சூபி ஞானி, மக்தூம் நூஹ் அவர்களை அணுகி இதை ஓழுங்குபடுத்தித் தருமாறு கோரினார்கள். ஆனால் வரலாற்றுப் பதிவுகள் பள்ளி கட்டப்பட்டு பல நூற்றாண்டுகளுக்குப் பின் "மிஹ்ராப்" ஒழுங்கபடுத்தப்பட்டதாகக் கூறுகின்றன.
கட்டிடக்கலை
ஷாஜகான் பள்ளிவாசலின் கட்டிடக்கலை பெருமளவு துருக்கிய மற்றும் பாரசீகப் பாணிகளின் தாக்கம் கொண்டுள்ளது. இப்பள்ளிவாசல் விரிவான சங்கல் வேலைப்பாடு மற்றும் நீலப் பளிங்குப் பயன்பாட்டினைக் கொண்டுள்ளது, இவையிரண்டும் நடு ஆசியாவின் தைமூரிய கட்டிடக்கலை பாணி தாக்கத்தினால் விழைந்தவை. - ஏனெனில் சிந்து மகாணம் 1592 இல் முகலாயப் பேரரசுடன் இணைக்கப்படுவதற்கு முன்பு இம்மாகணத்தின் ஆட்சியாளர்கள் தைமூரிய அரசின் கீழ் இருந்தனர்.
மேற்கோள்கள்
பகுப்பு:முகலாயக் கட்டிடக்கலை பகுப்பு:பள்ளிவாசல்கள்
சேதுநாராயணபுரம் ஊராட்சி
சேதுநாராயணபுரம் ஊராட்சி (Sethunarayanapuram Gram Panchayat), தமிழ்நாட்டின் விருதுநகர் மாவட்டத்தில் உள்ள வத்திராயிருப்பு வட்டாரத்தில் அமைந்துள்ளது. இந்த ஊராட்சி, ஸ்ரீவில்லிப்புத்தூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3197 ஆகும். இவர்களில் பெண்கள் 1598 பேரும் ஆண்கள் 1599 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இடமலயாறு அணை
இடமலயாறு அணை ( ഇടമലയാർ അണക്കെട്ട്   ) என்பது தென் இந்தியா மாநிலமான, கேரளத்தின்  எர்ணாகுளத்தின், என்னாக்கலில் அமைந்துள்ள ஒரு பல்நோக்கு கான்கிரீட்  அணை ஆகும். இந்த அணையானது பூததங்கெட்டுக்கு அருகே பெரியாற்றின் துணை ஆறான இடமலயாற்றின், குறுக்கே கட்டபட்டுள்ளது. 373 m நீளத்துடன் 1985 இல் முடிக்கப்பட்ட இந்த அணை மேற்குத் தொடர்ச்சி மலையின் அழகிய மலைகளில் 28.3 km2 பரப்பளவில்  பல்நோக்கு நீர்த்தேக்கமாக உள்ளது.
நீர்த்தேக்கத்தில் சேமிக்கபட்ட நீரைப் பயன்படுத்தப்படுத்தி நீர் மின் ஆற்றல் தயாரிக்கபடுகிறது. இதில் 37.5 மெகாவாட் திறன் கொண்ட இரண்டு அலகுகளாக 75 மெகாவாட் திறன் கொண்டதாக உள்ளது. இது ஆண்டுக்கு 380 கிலோவாட் மணி  மின்சாரத்தை உற்பத்தி செய்கிறது.
இடமலாயறு அணையிலுள்ள நீர் மின் உற்பத்தி நிலையத்தை  கேரள மாநில மின்சார வாரியம் இயக்கி வருகிறது. இடமலாயறு மின் நிலையத்தின் அடிநீர்த் தேக்கம் கால்வாயில் இருந்து வெளியேற்றப்படும் தண்ணீரைத் திருப்புவதன் மூலம் இந்த அணை இடமலாயாறு நீர்ப்பாசன மேம்பாட்டு திட்டத்திற்கு பயனளிக்கும்.
நிலவியல்
கேரளாவில் பெரியாறு ஆற்றின் துணை ஆறான இடமலயாற்றில் இந்த இடமலாறு அணை அமைந்துள்ளது. இடைமலையாறானது ஆனை மலைகளில் 2520 m உயரத்தில் உருவாகிறது. இந்த ஆறு ஒரு வற்றாத ஆறாகும், இது 381 km2 நீர்ப்பிடிப்பு பகுதியை கொண்டுள்ளது. இதன் நீர்ப்பிடிப்பு பகுதியானது ஆண்டுக்கு 6000 mm மழையைப் பெறுகிறது, இதில் 90% சூன் முதல் செப்டம்பர் வரையிலான மழைக்காலங்களில் பொழிகிறது.
இந்த அணையானது எர்ணாகுளம் மாவட்டத்தில் உள்ள எர்ணாகுளத்திலிருந்து 81 km ) தொலைவிலும்,  பெரியாறு ஆற்றில் உள்ள பூததங்கெட்டு அணையில் இருந்து (மலையாள மொழியில் நேரடி பொருள்: "அசுரன் அணை")  10 - 12 km  தொலைவிலும் உள்ளது. வலது|thumb| பறவைகள் காணப்படும் நீர்த்தேக்கம் பகுதி
பறவைகள்
இடமலையாறு அணையின் நீர்த்தேக்க பகுதியில், பல வகையான பறவைகள் காணப்படுவதாக பதிவாகியுள்ளன. அவையாவன: மேற்கத்திய பொன்முதுகு மரங்கொத்தி கரும்புள்ளி மரங்கொத்தி, மேற்கத்திய பொன்முதுகு மரங்கொத்தி, பொன்முதுகு மரங்கொத்தி, பெரிய பொன்முதுகு மரங்கொத்தி, கிரிம்சன்-முன்பக்க பார்பெட், மலபார் சாம்பல் இருவாச்சி, தீக்காக்கை, டாலர்பேர்ட், சின்ன மீன்கொத்தி, தடித்த அலகு மீன்கொத்தி, அக்காக்குயில் தடித்த அலகு மீன்கொத்தி, செந்தலைக் கிளி, நீலப் பைங்கிளி, முள்வால் உழவாரன், சிறிய காட்டு ஆந்தை, பெரிய பச்சைப் புறா, மரகதப்புறா, சாம்பல் நிறமுள்ள பச்சை புறா, ஆற்று ஆலா, செம்பருந்து, இருவாய்ச்சி, சாம்பல் தலை மீன்பிடிக் கழுகு, கருங்கழுகு, தேன் பருந்து, பெரும் பருந்து, சிறிய பச்சைக் கொக்கு, நத்தை குத்தி நாரை சிறிய மின்சிட்டு, சீகார்ப் பூங்குருவி, நீலச்சிட்டு, சாம்பற் சிட்டு, பாறை தகைவிலான், செம்பிட்டத் தில்லான், ஆசியக் குயில், மஞ்சள்-மிக்கக் கவலையான புல்புல், வயநாட்டுச் சிரிப்பான், உளறுவாய் குருவி, பன்றிக்குருவி. வெள்ளை வயிற்று மர பெக்கர் போன்றவை ஆகும்.
குறிப்புகள்
பகுப்பு:எர்ணாகுளம் மாவட்டத்திலுள்ள அணைகள் பகுப்பு:Coordinates on Wikidata பகுப்பு:எர்ணாகுளம் மாவட்டம்
பிராட்போர்டு
பிராட்போர்டு (Bradford) இங்கிலாந்தின் மேற்கு யார்க்சையரில் உள்ள ஓர் பெரிய நகரமாகும்.இதன் மக்கள்தொகை ஏறத்தாழ 500,000 ஆக உள்ளது. இது 19வது நூற்றாண்டில் இங்கிலாந்தின் துணி வணிகத்தில் பெரும் பங்காற்றியது. இந்நகரத்திற்கு கம்பளி நகரம் என்றொரு விளிப்பெயரும் இதனால் அமைந்தது. இங்குள்ள பிராட்போர்டு நகர 1911இல் காற்பந்துக் கழகம் எஃப் ஏ கோப்பையைக் கைப்பற்றி இக்கோப்பையை வென்ற முதல் இங்கிலாந்தின் காற்பந்துக் கழகமாக பெருமை பெற்றது.
பிராட்போர்டும் லீட்சும் அடுத்தடுத்து உள்ளன. இவ்விரு நகரங்களும் லீட்சு பிராட்போர்டு பன்னாட்டு வானூர்தி நிலையத்தைப் பகிர்ந்து கொள்கின்றன..
ரேவாரி
ரேவாரி, இந்திய மாநிலமான ஹரியானாவிலுள்ள ரேவாரி மாவட்டத்தின் தலைநகரம்.
அரசியல்
இது ரேவாரி சட்டமன்றத் தொகுதிக்கும், குர்கான் மக்களவைத் தொகுதிக்கும் உட்பட்டது.
மக்கள்
இங்கு 140,864 மக்கள் வசிக்கின்றனர். இவர்களில் 74,689 பேர் ஆண்கள், 66,175 பேர் பெண்கள் ஆவர்.
பெரி. சிவனடியார்
'''பெரி. சிவனடியார்''' (7 செப்டம்பர் 1929 - 19 மார்ச் 2004) தமிழகக் கவிஞர் ஆவார். பொன்னி எனும் இலக்கிய இதழ் இவரை பாரதிதாசன் பரம்பரைக் கவிஞர்களுள் ஒருவர் என அறிமுகப்படுத்துகிறது.
பிறப்பும் இளமையும்
சிவகங்கை மாவட்டம் புதுவயல் கிராமத்தில் பெரியண்ணன்-விசாலாட்சிக்கு மகனாக 1929 ஆம் ஆண்டு, செப்டம்பர் 7 ஆம் நாளில் பிறந்தார். தமிழ்ப் பேராசிரியராகப் பணியாற்றிய இவர் பள்ளிப் பருவம் முதலாகவே கவிதை எழுதும் ஆர்வம் கொண்டவர். தம் வாழ்நாளில் சுமார் 500 க்கும் மேற்பட்ட கவியரங்குகளில் பங்குப் பெற்றுள்ளார்.
பெற்ற பாராட்டுகள்
கண்ணதாசன் இவர் கவித்திறனைப் பாராட்டி ஒரு பாடல் இயற்றியுள்ளார். அப்பாடல்: என்பதாகும்.
இறப்பு
2004 ஆம் ஆண்டு, மார்ச் மூன்றாம் நாளன்று இவர் இறந்தார்.
வெளியிணைப்புகள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:1929 பிறப்புகள் பகுப்பு:2004 இறப்புகள் பகுப்பு:தமிழகக் கவிஞர்கள்
எஸ். ராஜேஸ்வர ராவ்
'''எஸ். ராஜேஸ்வர ராவ்''' (தெலுங்கு: సాలూరు రాజేశ్వరరావు) (11 அக்டோபர் 1922 – 25 அக்டோபர் 1999) ஒரு இந்திய இசையமைப்பாளர், பல்வாத்தியக் கலைஞர், இசை நடத்துநர், பாடகர், பாடலாசிரியர், நடிகர், இசை வித்துவான் என பல துறை வல்லவர் ஆவார். பெரும்பாலும் தென்னிந்தியத் திரைப்படங்களில் பணியாற்றியுள்ளார். அரை நூற்றாண்டுக்கும் மேலாக அவர் தமிழ், தெலுங்கு படவுலகுகளில் குறிப்பிடத்தக்க இசைப்பணி ஆற்றியுள்ளார்.
References
பகுப்பு:இந்தியத் திரைப்பட இசையமைப்பாளர்கள் பகுப்பு:கலைமாமணி விருது பெற்றவர்கள் பகுப்பு:1922 பிறப்புகள் பகுப்பு:1999 இறப்புகள் பகுப்பு:தெலுங்கு மக்கள்
பாலப்பட்டி ஊராட்சி
பாலப்பட்டி ஊராட்சி (Palapatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள வேடசந்தூர் வட்டாரத்தில் அமைந்துள்ளது. இந்த ஊராட்சி, வேடசந்தூர் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5173 ஆகும். இவர்களில் பெண்கள் 2649 பேரும் ஆண்கள் 2524 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பெரிலியம் அசைடு
பெரிலியம் அசைடு (Beryllium azide) என்பது Be(N3)2, என்ற மூலக்கூற்று வாய்ப்பாடு கொண்ட கனிம் வேதியியல் சேர்மமாகும்.
தொகுப்பு
பெரிலியம் குளோரைடுடன் மும்மெத்தில்சிலில் அசைடு சேர்மத்தைச் சேர்த்து தொகுப்பு வினைக்கு உட்படுத்துவதன் மூலம் பெரிலியம் அசைடு தயாரிக்கலாம்:
மாறாக, உலர் இருஎத்தில் ஈதரில் உள்ள ஐதரசோயிக் அமிலத்துடன் -116 பாகை செல்சியசு வெப்பநிலையில் இருமெத்தில் பெரிலியம் வினைபுரிந்தும் பெரிலியம் அசைடைத் தாயாரிக்கலாம்..
கட்டமைப்பு
கணக்கற்ற வளையங்கள் சேர்ந்து நான்முகி வடிவ அணைவு Be2+ அயனிகள் N3− அயனிகளுடன் இணைந்து பெரிலியம் அசைடை உருவாக்கியிருக்கலாம் என்று முன்கணித்து கூறப்படுகிறது.
மேற்கோள்கள்
பகுப்பு:அசைடுகள் பகுப்பு:பெரிலியம் சேர்மங்கள்
கோ. கருணாகர மேனன்
{{Infobox person }} திவான் பகதூர் கோழிச்சேரி கருணாகர மேனன் (Cozhisseri Karunakara Menon) (1863-1922) ஓர் இந்திய பத்திரிகையாளரும் முந்தைய சென்னை மாகாணத்தின் அரசியல்வாதியும் ஆவார். தமிழ்நாட்டு இந்திய விடுதலைப் போராட்ட வீரர் ஜி. சுப்பிரமணிய ஐயருக்குப் பிறகு தி இந்துவின் இரண்டாவது ஆசிரியராகவும், "த இன்டியன் பேட்ரியாட்" என்ற பத்திரிக்கையின் நிறுவனராகவும் இருந்தார்.
கருணாகர மேனன் மலபார் மாவட்டத்தின் பரப்பனங்காடியில் பிறந்தார். பின்னர், சென்னையில் உயர் கல்வியைப் பெற்றார். இவர் 1898 வரை தி இந்துவின் துணை ஆசிரியராகவும், 1898 முதல் 1905 வரை முதன்மை ஆசிரியராகவும் பணியாற்றினார். 1905 ஆம் ஆண்டில், இவர் "த இன்டியன் பேட்ரியாட்" என்ற பத்திரிக்கையைத் தொடங்கினார். இது பின்னர், 1924இல் மூடப்பட்டது. இவர் ஒரு முக்கிய பொது மனிதராக இருந்தார். மேலும் தனது கால அரசியல் நிகழ்வுகளில் பங்கேற்றார்.
மேனன், 1922ஆம் ஆண்டில் கேரள மாநிலத்தின் பரப்பனங்காடியில் உள்ள 'கோழிச்சேரி' என்ற தனது இல்லத்தில் இறந்தார். வி. கிருஷ்ணசாமி ஐயர், மு. வீரராகாவாச்சாரியார், ஜி. சுப்பிரமணிய ஐயர், சென்னை ஆளுநர் சர் ஆர்தர் லாலே ஆகியோரால் இவர் மிகவும் மதிக்கப்பட்டார்.
ஆரம்ப கால வாழ்க்கை
கருணாகர மேனன் சென்னை மாகாணத்தின் மலபார் மாவட்டத்தில் உள்ள பரப்பநங்காடியைச் சேர்ந்த நாயர் குடும்பத்தில் (கோழிச்சேரி தரவாடு) பிறந்தார். சென்னைப் பல்கலைக்கழகத்தில் சட்டத்தில் பட்டம் பெற்றார். பின்னர், தி இந்துவில் துணை ஆசிரியராக சேர்ந்தார்.
பொது வாழ்க்கை
பட்டப்படிப்பின்போது, 1890ஆம் ஆண்டில் பிரித்தானிய இந்தியாவின் சென்னை உயர்நீதிமன்றத்தில் நீதிபதியாக இருந்த டி.முத்துசாமி ஐயரின் மலபார் திருமண சட்டத்தை எதிர்த்தபோது இவர் பொது வாழ்க்கையில் இறங்கினார். இந்தச் சட்டத்துக்கு மேனனின் எதிர்ப்பு முத்துசாமி ஐயரை மிகவும் கவர்ந்தது. இருவருக்கும் இடையே நெருங்கிய நட்பு வளர்ந்தது. இந்த நேரத்தில், மேனன் திருவிதாங்கூரின் திவானாக இருந்த டி. மாதவ ராவுடன் நட்பை வளர்த்துக் கொண்டார்.
தி இந்துவில்
தி இந்து பத்திரிகையின் ஆசிரியரான ஜி. சுப்பிரமணிய ஐயர் வெல்பி குழு முன் சாட்சியங்களை வழங்க ஐக்கிய இராச்சியத்திற்குச் சென்றபோது, மேனன் அவர் இல்லாத நேரத்தில் செய்தித்தாளை நடராஜன் என்பவரின் உதவியுடன் நிர்வகித்தார். பின்னர் இவர் இன்டியன் சோசியல் ரிபார்ம்ஸ் என்ற பத்திரிக்கையை வெளியிட்டார்.
அக்டோபர் 1898இல் மு. வீரராகாவாச்சாரியார் தி இந்துவில் பொறுப்பேற்றபோது, கருணாகர மேனனை ஆசிரியராக நியமித்தார். மேனன் தி இந்துவில் 1905 வரை பணியாற்றினார்.
தனிப் பத்திரிக்கை
"த இன்டியன் பேட்ரியாட்" ஒரு கடினமான பாதையில் சென்றது. இந்திய தேசிய காங்கிரஸை வெளிப்படையாக ஆதரித்த அக்கால சில செய்தித்தாள்களில் இதுவும் ஒன்றாகும். இது அலிபூர் வெடிகுண்டு வழக்கைத் தொடர்ந்தவர்களை கடுமையாக எதிர்த்ததுடன், சட்டம் ஒழுங்கின் பக்கம் நிற்பதாகக் கூறியது.
இதற்கு பதிலளித்த ஆங்கிலேயர்கள் கருணாகர மேனனின் உதவிக்காக "திவான் பகதூர்" என்று கௌரவித்தனர்.
மேனன் தீவிரவாதிகளையும் பிரித்தானிய நிறுவனங்களையும் எதிர்த்தார். மேலும், யாருக்கும் ஆதரவு இல்லாமலும் இருந்தார். பின்னர், செலவினங்களைச் சமாளிக்க தனது செய்தித்தாளை விற்க வேண்டிய கட்டாயம் ஏற்பட்டது.
இவர், ஹோம் ரூல் இயக்கத்தை ஆதரித்தார். பிராமணரல்லாத இயக்கத்தின் அரசியல் ஆசைகளை இவர் எதிர்த்தபோதும், அவர்களின் சமூக சீர்திருத்த நடவடிக்கைகளுக்கு இவர் ஆதரவளித்தார்.
படைப்புகள்
பகுப்பு:மலப்புறம் மாவட்ட நபர்கள் பகுப்பு:1863 பிறப்புகள் பகுப்பு:மலையாள அரசியல்வாதிகள் பகுப்பு:1922 இறப்புகள்
பேரீஞ்சம்பாக்கம் ஊராட்சி
பேரீஞ்சம்பாக்கம் ஊராட்சி (Perinjambakkam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள ஸ்ரீபெரும்புதூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 393 ஆகும். இவர்களில் பெண்கள் 192 பேரும் ஆண்கள் 201 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமாபீர் ஹன்ஸ்ரா
அமாபீர் சிங் ஹன்ஸ்ரா (Amarbir Singh Hansra, பிறப்பு: திசம்பர் 29 1984), கனடா அணியின் சகலதுறை ஆட்டக்காரர். இந்தியாவில் உள்ள லூதியானாவில் பிறந்த ஹன்ஸ்ரா வலதுகைத் துடுப்பாளர், மத்திம விரைவுபந்து வீச்சாளர். கனடா தேசிய அணியில் அங்கத்துவம் பெறுகின்றார்.
மேற்கோள்கள்
பகுப்பு:கனடியத் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள் பகுப்பு:இந்தியத் துடுப்பாட்டக்காரர்கள்
கெண்டகி மஞ்சள் மரம்
கெண்டகி மஞ்சள் மரம்  என்பதன் அறிவியற் பெயர் Cladrastis kentukea (கிளாடிராசிட்டிசு கெண்டகீய). இது அமெரிக்க மஞ்சள் மரம் என்றும் அறியப்படும். இம்மரம் இயற்கையாக அமெரிக்காவின் தென் கிழக்கில் உள்ள மாநிலங்களில் வளர்கின்றது. வடகரோலினாவின் மேற்கே யிருந்து கிழக்கே ஓக்லகோமா, தெற்கே மிசௌரி மற்றும் இண்டியானா முதல் அலபாமாவின் நடு வரை பரவி யிருக்கின்றது. இம்மரம் ஆங்கிலத்தில் வர்ச்சிலியா (Virgilia) என்றும் சிலபொழுது அழைக்கப்படுகின்றது.
விளக்க வரைவு
கெண்டகி மஞ்சள் மரம் சிறிய அல்லது நடுத்தர அளவான இலையுதிர்க்கும் (குளிர்காலத்தில்) மரம், பெரும்பாலும் 10 - 15 m உயரம் வளரும், ஆனால் சிலவிடங்களில் 27 m உயரம் வரை வளரும். இது அகலமான உருண்டையான தலைமரம் அமைப்பு கொண்ட, பாளம் இல்லாத மொழுக்கென்ற சாம்பல்நிற அடிமரம் கொண்ட மரம். இதன் இலைகள் இறகுவடிவில் கூட்டிலை அமைப்பு கொண்டது ஏறத்தாழ 20–30 cm நீளம் கொண்டது. 5-11 (பெருமாலும் 7-9) சிற்றிலைகள் மாற்றடுக்கில் அமைந்திருக்கும். சிற்றிலைகள் அகலமாக நீள்வட்ட வடிவில் 6–13 செ.மீ நீளமும் 3–7 cm அகலமும் கொண்டிருக்கும்; இலையின் ஓரங்களும் அடிப்புறமும் நுண்முடிகள் கொண்டிருக்கும். இவ்விலைகள் இலையுதிர் காலத்தில் மஞ்சள், பொன்னிறம் அல்லது செம்மஞ்சள் நிறமாக மாறும்.
பூக்கள் வெண்ணிறத்தில் சரம் சரமாக மரம் முழுக்கவும் சூன் மாதம் பூத்து தொங்கிக்கொண்டிருக்கும். அவை மணமுடையவை. இரண்டு மூன்றாண்டுகளுக்கு ஒருமுறை அதிகம் பூக்கும். இதன் பழம் அல்லது காய் 2-6 விதைகள் கொண்ட நீண்ட காயாக இருக்கும். thumb|400px|right|இளம் கெண்டகி மஞ்சள் மரம் வெண் பூச்சரங்களுடன் இருக்கும் காட்சி. சூன் மாதம் பூக்கும் மரம். இடம். வாட்டர்லூ பல்கலைக்கழக வளாகம், வாட்டர்லூ, ஒண்டரியோ, கனடா
இம்மரத்தின் வயிரம் (மரத்தின் உள்ளகம்) மஞ்சளாக இருப்பதால் மஞ்சள் மரம் என அழைக்கப்பெறுகின்றது.
இம்மரத்தின் ஓரியல்பு நிலத்துக்கு அருகிலேயே குறைந்த உயரத்திலேயே கிளைக்கத் தொடங்குகின்றது. கிளாடிராசிட்டிசு (Cladrastis) என்னும் அறிவியற்பெயர் இதனைக் குறிப்பிடுகின்றthumbது. அறிவியற்பெயரில் உள்ள kentukea (கெண்டகீய) என்பது கெண்டகியில் இருந்து (வந்த) என்னும் பொருள் தருவது. thumb|left|400px|மஞ்சள் மரத்தின் ஓரியல்பு, நிலத்துக்கு அருகிலேயே கீழேயே கிளைவிடும். இதனை யிப்படம் காட்டுகின்றது. [[கனடாவில் வாட்டர்லூ பல்கலைக்கழக வளாகத்தில் உள்ள மரத்தின் படம். இம்மர இனம் பெரும்பாலும் அமெரிக்காவின் தென் கிழக்கு மாநிலங்களிலேயே காணப்படும் அரிதான இனம். வடக்கே கனடாவின் தென் ஒண்டாரியோ வரையும் வளரத்தக்க மரம். வெண்பூக்களின் இதழ்கள் தரையில் விழுந்திருப்பதையும் பார்க்கலாம்.]]
பரவல்
இம்மரம் அரிதாகக் காணப்படும் ஒரு மரம். பெரும்பாலும் வட அமெரிக்காவில் தெங்கிழக்கில் இயற்கையாக வளரும் ஓர் மர இனம். முதன்மையாக அமெரிக்காவின் கெண்டகி, தென்னிசி, வட கரோலினா ஆகிய மாநிலத்தில் உள்ள சுண்ணாம்புக்கல் பாறை மலைகளில் காணப்படுகின்றது. ஆனால் வடக்கே கனடாவில் தென் ஒண்டாரியோ வரையிலும் அரிதாக வளரக்கூடியவை.
இம்மஞ்ச்சள் மரத்திலேயே மிகப்பெரிய ஒரு மரம் ஒகையோ மாநிலத்தில் சினிசினாட்டி நகரத்தில் இளவேனில் தோட்ட செமிட்டிரி (Spring Grove Cemetery) என்னும் இடத்தில் காணப்படுகின்றது. இது 22 மீ உயரமும் 2.2 மீ அடிமர விட்டமும் கொண்டது. ஒல்லியான ஆனால் உயரமான மரம் 27 மீ உயரமும் 0.55 மீ அடிமர விட்டமும் கொண்டது. இம்மரம் சியார்ச்சியாவில் உள்ளது.
அலபாமாவில் உள்ள மரங்களில், இலைகள் அடர்த்தியான முடிகளுடன் காணப்படுகின்றன.
பயன்பாடுகள்
இம்மரம் பெரும்பாலும் மேசை, நாற்காலி போன்றவை செய்யவும், துப்பாக்கிகளின் அடிப்பகுதி (தோளில் பொருத்தும் பகுதி) செய்யவும், கைப்பிடிகள், கருவிகள், மரக் கைவினைப்பொருள்கள் செய்யவும் பயன்படுகின்றது.
அடிக்குறிப்புகளும் மேற்கோள்களும்
பகுப்பு:வட அமெரிக்க மரங்கள் பகுப்பு:மரங்கள் பகுப்பு:வட அமெரிக்கத் தாவரங்கள்
பட்னா சட்டமன்றத் தொகுதி
பட்னா சாகிப் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்றாகும். இது பட்னா சாகிப் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் [பட்னா மாவட்டத்தில் உள்ள பட்னா ஊரக மண்டலத்திலுள்ள பட்னா நகராட்சியின் 23,24, 25, 26, 27, 28, 29, 30, 31, 32, 33, 34, 35, 36, 37 ஆகிய வார்டுகள் சேர்க்கப்பட்டுள்ளன.
சான்றுகள்
பகுப்பு:பீகாரின் சட்டமன்றத் தொகுதிகள்
துப்ரி மாவட்டம்
துப்ரி மாவட்டம் இந்தியாவின் வடகிழக்கு மாநிலமான அசாமில் அமைந்துள்ள ஒரு மாவட்டமாகும். இது இந்த மாநிலத்தின் 27 மாவட்டங்களில் ஒன்றாகும்.இது அருகில் உள்ள கோஆல்பரா மாவட்த்தில் இருந்து, 1 ஜூலை 2001 அன்று இயற்றப்பட்ட சட்டத்தின் படி தனியாக பிரித்து புதிதாக உருவாக்கப்பட்ட மாவட்டமாகும்.
அமைப்பு
இந்த மாவட்டத்தின் தலைமை இடமாக துப்ரி நகரம் உள்ளது. இதன் பரப்பளவு மொத்தம் 2838	சதுர கிலோமீடராகும் 2011 ஆம் ஆண்டின் கணக்கு படி இதுவே இந்த மாநிலத்தின் அதிக மக்கள் தொகை கொண்ட இரண்டாவது மாநில மாகும். இந்த மாவட்டத்தின் வடக்குப் பகுதியில் கோக்ரஜர் மாவட்டமும், கிழக்குப் பகுதியில் போங்கைகாவொன் மாவட்டமும், தெற்குப் பகுதியில் மேகாலயா மாநிலமும்,மேற்குப் பகுதியில் பங்களாதேஷ் நாடும்,எல்லையாக அமைந்துள்ளது.
அலம்படி (அரசியல்வாதி)
அலம்பாடி என்பவா் ஒரு இந்திய அரசியல்வாதியாகவும், இந்தியாவின் நிஜாமாபாத்தி ன் 17 வது சட்டமன்ற உறுப்பினராகவும் உள்ளார். அவர் உத்தரப்பிரதேச மாநிலத்தின் நிஜாமாபாத் தொகுதியை பிரதிநிதித்துவப்படுத்துகிறார். இவா் சமாஜ்வாதி கட்சி யின் உறுப்பினராகவும் உள்ளார். இவா் உத்திர பிரதேச  சட்டமன்றத்தின்  மிகவும் நேர்மையான உறுப்பினராக இருந்துள்ளாா்.
துப்ரி மாவட்டம்
இதன் பெருமைகள்
துப்ரி மாவட்டம் பல வரலாற்று முக்கியத்துவம் வாய்ந்த நபர்கள் வருகை புரிந்த ஒரு இடமாகும். சீக்கிய மத குருவான குரு நானக் தேவ், ஸ்ரீமந்த சங்கரதேவா, குருதெஹ் பகதூர், சுவாமி விவேகானந்தர், மகாத்மா காந்தி, நேதாஜி சுபாஷ் சந்திர போஸ், கோபிநாத் போர்டோலி போன்ற சான்றோர்கள் இங்கு வருகை தந்துள்ளனர்.இந்த மாவட்டத்தின் குறிப்பிடத்தக்க நகரங்களின் பட்டியல் பின்வருமாறு துப்ரி, பிளாஸ்பரா, சல்மரா, ஹட்சிங்கிமரி, மன்கசார், கௌரிபூர், மற்றும் கோலக்கஞ். இந்த மாவட்டம் ஏழு சட்டசபை உறுப்பினர் தொகுதிகளை கொண்டுள்ளது.
அலம்படி (அரசியல்வாதி)
அரசியல் வாழ்க்கை
பகுப்பு:வாழும் நபர்கள்
துப்ரி மாவட்டம்
மக்கள்தொகை ஆய்வு
2011 ஆம் ஆண்டின் மக்கள் தொகை கணக்கெடுப்பின் படி இந்த மாவட்டத்தில் மொத்தம் பேர் உள்ளனர். 1,948,632	பேர் உள்ளனர். 24.4	சதவிகிதம் ஆகவும், பாலின விகிதாச்சாரம்      	952	ஆகவும், மக்களின் கல்வியறிவு 	59.36	சதவிகிதம் ஆகவும், மக்களின் இன நெருக்க அடர்வு	1171	ஆகவும் உள்ளது.
சுற்றுலாத் தளங்கள்
இந்த மாவட்டத்தில் உள்ள குருத்வார ஸ்ரீ குரு தெஹ் பகதூர் சாஹிப், மகாமாயா கோவில், பண்பாரி மசூதி போன்றவை மிகவும் பிரபலமான சுற்றுலா தளங்களாகும். Chakrashila Wildlife Sanctuary, Florican Garden and Panchpeer Dargah.1994 ஆம் ஆண்டு இந்த மாவட்டத்தில் சக்ரஷீலா வனவிலங்கு சரணாலயம் தொடங்கப்பட்டு உள்ளது குறிப்பிடத்தக்கது.
வெளி இணைப்புகள்
பகுப்பு:அசாம் மாவட்டங்கள் பகுப்பு:துப்ரி மாவட்டம்
பா. செயப்பிரகாசம்
'''பா. செயப்பிரகாசம்''' (1941 – 23 அக்டோபர் 2022) ஒரு தமிழ்நாட்டு எழுத்தாளர் மற்றும் திராவிட - இடதுசாரி சிந்தனையாளர் ஆவார். சிறுகதைகள், கவிதைகள், கட்டுரைகள் ஆகியவற்றை எழுதியுள்ளார். குறிப்பாகச் சிறுகதைகளில் இவரது பங்களிப்பு தனித்துவமானது. எழுத்து வட்டத்திற்குள் மட்டுமே தன்னை சுருக்கிக் கொள்ளாமல், போராட்டக் களத்திலும் தன்னை ஈடுபடுத்திக் கொண்டவர். இந்தி எதிர்ப்பு போராட்டத்தில் கலந்து கொண்டு சிறை சென்றவர். எழுத்தாளர், பேச்சாளர், பேராசிரியர் உள்ளிட்ட பன்முகத் திறமை கொண்டவர். தமிழ் இலக்கிய உலகில் மிகப்பெரும் பங்காற்றியவர்.
தொடக்க வாழ்க்கை
தற்போதைய தூத்துக்குடி மாவட்டம் விளாத்திகுளம் அருகே இராமச்சந்திராபுரம் என்ற ஊரில் 1941-ஆம் ஆண்டில் ஒரு வேளாண் குடும்பத்துக்கு மகனாகப் பிறந்தார் செயப்பிரகாசம். இவருக்கு ஒரு அண்ணனும் இரு சகோதரிகளும் உண்டு. இளம் அகவையிலேயே தன் தாயை இழந்தார். பின் தனது ஐந்தாம் அகவையில் குடும்பத்தோடு விருதுநகர் மாவட்டம் அருப்புக்கோட்டைக்குப் பக்கத்தில் உள்ள தன் தாய்வழிப் பாட்டியின் ஊரான சென்னம்மரெட்டிபட்டிக்கு இடம்பெயர்ந்தார்.
கல்வி
சென்னம்மரெட்டிபட்டியில் புதிதாகத் தொடங்கப்பட்டிருந்த தனியார் உயர்நிலைப் பள்ளியில் பயின்றார். பின் மதுரை தியாகராசர் கல்லூரியில் தமிழ் முதுகலைப் பட்டம் பெற்றார். 1965 இந்தி எதிர்ப்புப் போராட்டத்தின் மாணவர் தலைவர்களுள் ஒருவராக விளங்கினார். அதனால் இந்தியப் பாதுகாப்பு சட்டத்தின் கீழ் (Defence of India act and Defence of India rules 1962) கைதாகி மூன்று மாதங்கள் பாளையங்கோட்டை மத்திய சிறைச்சாலையில் இருந்த பத்து மாணவர் தலைவர்களில் ஒருவர்.
பணி
1968 முதல் 1971 வரை கல்லூரி விரிவுரையாளராகப் பணியாற்றினார். இக் காலகட்டத்தில் மணிமேகலை என்ற (இடதுசாரிக் குடும்பப் பின்னணி கொண்ட ) பெண்மணியைத் திருமணம் செய்தார். இவர்களுக்கு தீபன் என்ற மகனும் சாருநிலா என்ற மகளும் பிறந்தனர்.
சூன் 1975-இல் அறிவிக்கப்பட்ட இந்திய அளவிலான நெருக்கடி நிலையால் தமிழ்நாட்டில் அப்போதைய தி.மு.க. ஆட்சி கலைக்கப்பட்டது. இதனால் வேலையிழந்த செயப்பிரகாசம் குடும்பத்துடன் பாண்டிச்சேரிக்குச் சென்றார். அங்கு ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனத்தில் (ஜிப்மர்) தொழில்நுட்ப அலுவலராகப் பணியாற்றிய தன் அண்ணன் குடும்பத்தின் தயவில் சில காலம் வாழ்ந்தார். இக்காலகட்டத்தில் எழுத்தாளர் க. பஞ்சாங்கம் இவருக்கு அறிமுகமானார்.
பின் மீண்டும் தமிழ்நாட்டு செய்தி விளம்பரத் துறையில் வேலை பெற்று 1999- ஓய்வுபெற்றார். அதன்பின் மாற்று அரசியல் சார்ந்த அமைப்புகளோடு இணைந்து இயங்கினார்.
இலக்கியப்பணி
ஒரு ஜெருசலேம், காடு ஆகிய தொகுப்புகள் முக்கியமானவை. மூன்றாவது முகம், இரவுகள் உடைபடும் ஆகிய தொகுப்புகள் சூரியதீபன் என்னும் பெயரில் வெளிவந்துள்ளன.
இதழியல்
1971 மே மாதம் இவரின் முதல் கதையான ‘குற்றம்’ - தாமரை மாத இதழில் வெளியானது. கணையாழி, தினமணி, புதிய பார்வை, தீராநதி, கதை சொல்லி, ஆனந்த விகடன், காலச்சுவடு, அம்ருதா, உயிர்மை, நந்தன், சதங்கை, இந்தியா டுடே, தமிழ் நேயம், மனஓசை போன்ற இதழ்களில் இவரது படைப்புகள் (கவிதை, கதை, கட்டுரை, உருவகக் கதைகள்) வெளிவந்துள்ளன.
1981 முதல் 1991 வரை மக்கள் கலாச்சாரக் கழகம் நடத்திய மனஓசை இதழில் சூரியதீபன் என்கிற புனைபெயரில் ஆசிரியராகச் செயல்பட்டார். அப்போது பஞ்சாங்கமும் அவருடன் இணைந்து செயல்பட்டார். 1988 இறுதியில் சென்னைப் பல்கலைக்கழகத்தில் ஆய்வு மாணவனாகச் சேர்ந்திருந்த பெருமாள் முருகன் செயப்பிரகாசத்தைச் சந்தித்தார். அடுத்த சில மாதங்களிலேயே அவர் மனஓசை ஆசிரியர் குழுவில் இணைந்தார்.
இதழ்ப் பணியும் கட்சி வேலையும் தன்னிடமிருந்த படைப்பாற்றலின் வீரியத்தை மழுங்கடித்துவிட்டன என்று ஒரு நேர்காணலில் செயப்பிரகாசம் கூறினார்.
கீற்று, பொங்கு தமிழ் போன்ற இணைய இதழ்களில் இவர் படைப்புகள் தொடர்ந்து வெளிவருகின்றன.
அரசியல் பார்வை
இந்தி எதிர்ப்புப் போராட்டம் மற்றும் அதன் பின்னான காலகட்டத்தில் திமுகவின் பாதையோடு முரண்பட்ட செயப்பிரகாசம், மார்க்சியம் மற்றும் தமிழ்த் தேசியம் நோக்கி நகர்ந்தார். திராவிட இயக்கத்தின் மீது கடும் விமர்சனங்களை வைத்தார். "தம் இறுதிக் காலத்தில் திராவிட இயக்கப் பங்களிப்பு பற்றிய அவர் கருத்துக்களில் மாற்றம் ஏற்பட்டதாக உணர்கிறேன்" என்றார் பெருமாள் முருகன்.
சாதி ஒழிப்புக் கருத்தில் அழுத்தமாக நின்ற செயப்பிரகாசம், தன் குடும்பத்தில் பல சாதி மறுப்புத் திருமணங்களை நடத்தி வைத்தார்.
மறைவு
23 அக்டோபர் 2022 அன்று விளாத்திக்குளம் அம்பாள் நகரிலுள்ள அவரது வீட்டில் மாரடைப்பால் காலமானார் செயப்பிரகாசம். தன் மறைவுக்குப் பின் எவ்வித சடங்கு சம்பிரதாயங்களும் மேற்கொள்ளாமல் தன் உடலை மருத்துவக் கல்லூரி மாணவர்களி ன் ஆய்வுக்காக ஒப்படைக்கவேண்டும் என்று உறவினர்களிடமும் நண்பர்களிடமும் முன்னதாகத் தெரிவித்திருந்தார். அதன் அடிப்படையில் 25 அக்டோபர் அன்று நண்பகல் 12 மணியளவில் அவர் வீட்டில் இரங்கல் கூட்டம் நடத்தப்பட்டு அதன்பின் அவர் உடல் தூத்துக்குடி அரசு மருத்துவக் கல்லூரியிடம் ஒப்படைக்கப்பட்டது.
புகழ்
"இடதுசாரித் தத்துவங்கள், உலக அரசியல், நக்சல்பாரி இயக்கம் குறித்து கடலைப் பார்த்தவாறு அவரோடு உரையாடி அறிந்துகொண்டவை எனக்குள் பெரிதும் உரமாகச் சேர்ந்தன...பேராசிரியர், தோழர் கேசவன் வீட்டில் மூன்றாம் அணி அரசியல் குறித்து இரவு முழுக்க நடைபெறும் விவாதங்களில் கலந்துகொள்ள புதுச்சேரியிலிருந்து சென்னைக்குச் சென்று வரக்கூடிய அளவிற்கு எனக்குள் ஆர்வத்தை வளர்த்தெடுத்தவராக பா.செயப்பிரகாசம் விளங்கினார். அவர் காண விரும்பிய பொதுவுடமைச் சமூகக் கனவு, மானுடச் சமூகம் இருக்கும்வரை இருக்கும் என்பதில் ஐயமில்லை" என்றார் பஞ்சாங்கம்.
மேற்கோள்கள்
பகுப்பு:1941 பிறப்புகள் பகுப்பு:2022 இறப்புகள் பகுப்பு:தூத்துக்குடி மாவட்ட நபர்கள் பகுப்பு:தமிழக எழுத்தாளர்கள் பகுப்பு:தமிழ் எழுத்தாளர்கள்
செ. சுந்தரலிங்கம்
செல்லப்பா சுந்தரலிங்கம் (Chellappah Suntharalingam, 1895 ஆகத்து 19 - 1985 பெப்ரவரி 11) இலங்கைத் தமிழ் அரசியல்வாதியும், கல்விமானும், வழக்கறிஞரும் ஆவார். இவர் நாடாளுமன்ற உறுப்பினராகவும், அமைச்சரவை உறுப்பினராகவும் இருந்தவர். தமிழீழம் என்ற கோட்பாட்டை முன்வைத்த தலைவர்களில் முக்கிய இடம் வகிப்பவர்.
ஆரம்ப வாழ்க்கை
யாழ்ப்பாணம் உரும்பிராயைச் சேர்ந்த செல்லப்பா, மீனாட்சி ஆகியோருக்குப் பிறந்தவர் சுந்தரலிங்கம். யாழ்ப்பாணம் பரி யோவான் கல்லூரி, கொழும்பு புனிய யோசப் கல்லூரி ஆகியவற்றில் கல்வி பயின்ற சுந்தரலிங்கம், 1914 ஆம் ஆண்டில் இலண்டன் பல்கலைக்கழகத்தில் கணிதத்தில் சிறப்புப் பட்டம் பெற்றார். பின்னர் ஒக்சுபோர்டு பல்கலைக்கழகத்தின் பேர்லியல் கல்லூரியில் கணிதத்தில் பட்டப் பின்படிப்பும் பயின்று, இலங்கை திரும்பிய சுந்தரலிங்கம், இந்தியக் குடிமைப் பணியில் இணைந்தார். 1920 ஆம் ஆண்டில் இங்கிலாந்து பாரிஸ்டர்களுக்கான பார் கழகத்தில் சேர்ந்து வழக்கறிஞராகத் தேர்ந்து இலங்கையில் பணியாற்றினார். கொழும்பு ஆனந்தா கல்லூரி அதிபராகவும், கொழும்பு பல்கலைக்கழகத்தில் கணிததுறைத் தலைவராகவும் பின்னர் பணியாற்றினார்.
சுந்தரலிங்கத்திற்கு நான்கு சகோதரர்கள். செ. நாகலிங்கம், இலங்கை மீயுயர் நீதிமன்ற நீதிபதியாகவும், 1954 இல் பதில் மகாதேசாதிபதியாகவும் இருந்தவர்; அடுத்தவர் செ. பஞ்சலிங்கம் ஒரு மருத்துவர், செ. அமிர்தலிங்கம் மீன்பிடித் திணைக்களப் பணிப்பாளராகப் பணியாணியவர், அடுத்தவர் செ. தியாகலிங்கம் ஒரு பிரபல வழக்கறிஞர்.
அரசியல் வாழ்க்கை
சுந்தரலிங்கம் அரசியலில் ஈடுபாடு கொண்டு 1940 ஆம் ஆண்டில் தனது பணியில் இருந்து ஓய்வு எடுத்தார். இலங்கை அரசாங்க சபைக்கு 1943, 1944 தேர்தல்களில் போட்டியிட்டுத் தோல்வியடைந்தார். பின்னர் 1947 இல் நடந்த நாடாளுமன்றத் தேர்தலில் வவுனியாவில் சுயேட்சையாகப் போட்டியிட்டு வெற்றி பெற்று இலங்கையின் முதலாவது நாடாளுமன்றத்துக்குத் தெரிவானார். அன்றைய ஐக்கிய தேசியக் கட்சி அரசில் இணைந்து 1947 செப்டம்பர் 26 இல் தொழில் மற்றும் வணிகத்துறை அமைச்சரானார். இலங்கையின் 11 விழுக்காடு மக்களுக்கு (இந்தியத் தமிழருக்கு) குடியுரிமையைப் பறித்த சர்ச்சைக்குரிய இலங்கைக் குடியுரிமைச் சட்டத்துக்கு ஆதரவாக அன்று வாக்களித்தார். ஆனாலும், 1948 திசம்பர் 10 இல் சமர்ப்பிக்கப்பட்ட "இந்தியப் பாக்கித்தானிய குடிமக்கள் குடியுரிமைச் சட்டம்" நாடாளுமன்றத்தில் வாக்களிப்புக்கு விடப்பட்ட போது வெளிநடப்புச் செய்தார். அன்றைய இலங்கை பிரதமர் டி. எசு. சேனநாயக்கா இவரது நடத்தை குறித்துக் கேள்வி எழுப்பியதை அடுத்து, தனது அமைச்சர் பதவியைத் துறந்தார்.
1951 ஆம் ஆண்டில் இலங்கையின் தேசியக்கொடியாக சிங்களக் கொடி ஏற்றுக் கொள்ளப்பட்டதைக் கண்டித்து சுந்தரலிங்கம் மூன்று மாதங்களுக்கு மேல் நாடாளுமன்ற நடவடிக்கைகளில் பங்குபற்றாமல் இருந்ததால், தனது நாடாளுமன்ற உறுப்பினர் பதவியை இழந்தார். இதையடுத்து 1951 அக்டோபர் 31 இல் நடந்த இடைத்தேர்தலில் போட்டியின்றித் தெரிவு செய்யப்பட்டார். 1952 தேர்தலில் போட்டியிட்டு மீண்டும் தெரிவானார். இலங்கையில் தனிச் சிங்களச் சட்டம் கொண்டுவரப்படுவதற்கு எதிர்ப்புத் தெரிவித்து 1955 முதல் நாடாளுமன்றத்தை ஒன்றியொதுக்கல் செய்தார். மூன்று மாதங்கள் நாடாளுமன்றத்தில் பங்கெடுக்காமையால் தனது உறுப்பினர் பதவியை இழந்தார். இதன் பின்னர் இடம்பெற்ற இடைத்தேர்தலில் மீண்டும் வெற்றி பெற்றார். 1956 தேர்தலில் போட்டியிட்டு மீண்டும் வெற்றி பெற்றார்.
1959 ஆம் ஆண்டில் "ஈழத் தமிழர் ஒற்றுமை முன்னணி" என்ற அரசியல் கட்சியைத் தொடங்கினார். இக்கட்சி தேர்தல் திணைக்களத்தில் பதிவு செய்யப்படாததால் 1960 மார்ச்சு தேர்தலில் சுயேட்சையாகப் போட்டியிட்டு தா. சிவசிதம்பரம் என்ற சுயேட்சை வேட்பாளரிடம் தோற்றார். 1962 சூன் மாதத்தில் மூதூர் தேர்தல் தொகுதியில் நடந்த இடைத்தேர்தலில் போட்டியிட்டு 423 வாக்குகள் பெற்றுக் கட்டுப்பணத்தை இழந்தார்.
நிக்கல்பேக்
thumb|Nickelback 2006 நிக்கல்பேக் 1995வது வருடம் ஹன்னா, ஆல்பர்ட்டாவில் உருவான ஒரு கனடா நாட்டு ஹார்ட் ராக் இசைக்குழு. ஷாட் க்ரோயேகர், மைக் க்ரோயேகர், ரையான் பீக் மற்றும் அப்போது டிரம்ஸ் வாசிப்பவராக இருந்த பிராண்டன் க்ரோயேகர் ஆகியோர் இதனை உருவாக்கினர். வணிக ரீதியாக மிகுந்த அளவில் வெற்றி பெற்ற கனடியக் குழுக்களில் ஒன்றாக நிக்கல்பேக் விளங்குகிறது. இதன் இசைத் தட்டுக்கள் உலகெங்கும் 30 மில்லியன் விற்றுள்ளன. 2000 ஆம் வருடங்களில் மிக அதிகமாக விற்பனையாகும் இசைச் செயற்பாடுகளில் நிக்கல்பேக் பதினொன்றாவது இடத்தில் உள்ளது; மற்றும் இது ஐக்கிய மாநிலங்களீல் தி பீட்டில்ஸ் குழுவிற்கு அடுத்த நிலையில், 2000 ஆம் வருடங்களில் மிக அதிகமாக விற்பனையாகும் வெளி நாட்டு இசைச் செயற்பாடாக, நிக்கல்பேக்கை வைத்துள்ளது.
இந்த இசைக்குழு தற்போது கனடாவில் பிரிட்டிஷ் கொலம்பியாவில் வாங்கௌர் என்னும் இடத்தில் தளம் கொண்டுள்ளது. இந்த இசைக் குழுவின் உறுப்பினரான மைக் க்ரோயேகர் தாம் ஸ்டார்பக்ஸ் நிறுவனப் பணியில் இருக்கும்போது தமது வாடிக்கையாளர்களுக்கு மீதச் சில்லறையாக அளித்து வந்த நிக்கல் என்பதில் இந்தப் பெயர் தோற்றுவாய் கொண்டுள்ளது. அந்தக் கால கட்டத்தில் அவர் அடிக்கடி கூறிய வார்த்தைகள்: "ஹியர்'ஸ் யுவர் நிக்கல் பேக்" (அதாவது "இதோ உங்களது 5 சென்ட்டுகளை எடுத்துக் கொள்ளுங்கள்" என்பதாகும்).
இந்த இசைக்குழு கனடாவில் ஈஎம்ஐயுடனும், உலகின் பிற பகுதிகளுக்காக ரோட் ரன்னர் என்னும் நிறுவனத்துடனும் ஒப்பந்தம் இட்டிருக்கிறது. 2008வது வருடம் ஜூலை லைவ் நேஷன் என்னும் நிறுவனத்துடன் இந்த இசைக் குழு மூன்று பயணங்கள் மற்றும் இசைத் தொகுப்பு சுழற்சிகளுக்காக ஒப்பந்தத்தில் கையெழுத்திட்டது. இதில் ஒரு நாலாவது சுழற்சிக்கான விருப்பத்தேர்வும் உள்ளது. இந்த ஒப்பந்தத்தில் ஒலிப்பதிவுகள், பயணங்கள், விற்பனைப் பொருட்கள் மற்றும் இதர உரிமைகள் அடங்கியுள்ளன.
1876
1876 (MDCCCLXXVI) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டாகும், அல்லது ஜூலியன் நாட்காட்டியில் வியாழக்கிழமையில் ஆரம்பமான ஒரு நெட்டாண்டு ஆகும்.
நிக்கல்பேக்
ஆரம்ப காலங்கள் (1995-2000)
நிக்கல்பேக்கின் முதல் வெளியீடு 1996ஆம் வருடம் ஈபி என்னும் நீட்டிக்கப்பட்ட காலம் கொண்ட ஏழு ஒலித்தடங்களைக் கொண்டிருந்த ஹெஷர் என்பதாகும். 1996ஆம் வருடத்திலேயே, நிக்கல்பேக் தங்களது முழுநீள இசைத் தொகுப்பான கர்ப் என்பதைப் பதிவு செய்தனர். ஹெஷர் மற்றும் கர்ப் ஆகியவற்றிற்குப் பிறகு ஃப்ளை வெளியிடப்பட்டது. நிக்கல்பேக் தயாரித்த முதல் ஒற்றை இசைத்தொகுப்பும் இதுவேயாகும். இது பட்டியல்களில் இடம் பெறாது, உள்ளூர் வானொலிகளில் மட்டுமே ஒலிப்பரப்பானது.
1876
1876 நாட்காட்டி
*
நிக்கல்பேக்
ஆரம்ப காலங்கள் (1995-2000)
1998ஆம் வருடம், இதைத் தொடர்ந்து தி ஸ்டேட் என்னும் இசைத் தொகுப்பு ஒலிப்பதிவாகி அதே வருடத்தில் தனிப்பட்ட ஒரு ஒலித்தட்டாக வெளியானது. ஈஎம்ஐ மற்றும் ரோட்ரன்னர் ஆகியவற்றுடன் நிக்கல்பேக் இசைக்கான ஒப்பந்தங்களில் கையெழுத்திட்டது. இதன் பின்னர், தி ஸ்டேட் இசைத் தொகுப்பு ஈஎம்ஐயால் மீண்டும் 2000 ஆம் வருடம் மறு வெளியீடானது. இந்த இசைத் தொகுப்பிலிருந்து "லீடர் ஆஃப் தி மேன்" மற்றும் "ப்ரீத்" என்னும் இரண்டு தனிப்பாடல்கள் மிகுந்த அளவு பிரபலம் அடைந்து, இந்த இசைத் தொகுப்பானது கனடா மற்றும் யுனைடட் ஸ்டேட்ஸ் ஆகியவற்றில் தங்கச் சான்றிதழ் பெறுவதற்கு வழி வகுத்தன. 2008வது வருடம் இது பிளாட்டினச் சான்றிதழ் பெற்றது.
வர்த்தக ரீதியாக வெற்றி: 201-2007
2001ஆம் வருடம் நிக்கல்பேக் சில்வர் சைட் அப் என்னும் ஒரு இசைத்தொகுப்பை வெளியிட்டது; இதுவே பெரும்பான்மையோர் ரசிக்கும் இசையை நோக்கி அதனைச் செலுத்தி வர்த்தக ரீதியான வெற்றிக்கு வழி வகுத்தது. இதிலிருந்த தனிப்பாடலான "ஹௌ யூ ரிமைண்ட் மீ" என்பது மிகவும் வெற்றியடைந்து அமெரிக்க மற்றும் கனடா இசைப் பட்டியல்களில் இரண்டிலும் ஒரே நேரத்தில் முதல் இடம் பெற்றுத் திகழ்ந்தது. ஐக்கிய மாநிலங்களில் இது வர்த்தகரீதியாகவும், நவீன ராக் பட்டியல்களிலும் மற்றும் பாப் பட்டியல்களிலும் முதல் இடம் பெற்ற தனிப்பாடலாகவும் விளங்கியது. அடல்ட் டாப் 40 என்னும் பட்டியலிலும் இது இரண்டாவது இடத்தைப் பிடித்தது. 2002ஆம் வருடத்தில் பில்போர்ட் ஹாட் 100 பட்டியலில் முதலாம் இடத்தைப் பெற்ற தனிப்பாடலாக ஹௌ யூ ரிமைண்ட் மீ விளங்கியது. இதற்கு அடுத்த தனிப்பாடலான "டூ பேட்" என்பதும் வர்த்தகரீதியான ராக் பட்டியலில் முதல் இடம் பெற்று, மற்றும் பாப் பட்டியலில் சிறிய அளவில் வெற்றியடைந்தது. இந்த இசைத்தொகுப்பில் இருந்த இறுதித் தனிப்பாடலான "நெவர் எகெய்ன்", வர்த்தக ரீதியான ராக் இசையில் முதல் இடம் பெற்ற மற்றொரு தனிப்பாடலாகும்.
2003ஆம் வருடம், நிக்கல்பேக் தி லாங் ரோட் என்னும் இசைத் தொகுப்பை வெளியிட்டது. இதன் முன்னணித் தனிப்பாடலாக சம்டே என்பது இருந்தது மற்றும் இந்த இசைத் தொகுப்பானது உலகெங்கும் 5 மில்லியன் பிரதிகள் விற்பனையானது. "ஃபீலிங் வே டூ டாம் குட்" என்ற ஒற்றை ஒலித்தடத்தையும் இந்த இசைக் குழு வெளியிட்டது. இது வர்த்தக ரீதியான ராக் பட்டியல்களில் மூன்றாவது இடம் பெற்று விளங்கியது. "பிகர்ட் யூ அவுட்" என்பதும் ஒற்றை ஒலித்தடமாக வெளியிடப்பட்டு வர்த்தக ரீதியான ராக் பட்டியல்களில் தொடர்ந்து 13 வாரங்களுக்கு உச்சத்தில் இருந்தது.
நிக்கல்பேக்கின் ஐந்தாவது ஒலிப்பதிவுக் கூட இசைத் தொகுப்பான ஆல் தி ரைட் ரீசன்ஸ், யூ.எஸ்.ஹட் டாப் 20 சிங்கிள்ஸ் பட்டியலில் இடம் பெற்ற ஐந்து ஒலித்தடங்களை உருவாக்கியது: அவை, "ஃபோட்டோகிராஃப்", "ஸேவிங் மீ", ஃபார் அவே", "இஃப் எவ்ரிஒன் கேர்ட்" மற்றும் "ராக்ஸ்டார்" ஆகியவையாகும். இவற்றில் மூன்று யூஎஸ் ஹாட் 100 டாப் 10 சிங்கிள்ஸ் பட்டியலில் இடம் பெற்றன. 2009ஆம் வருடம் செப்டம்பர் 19ஆம் தேதி வரையிலும் ஆல் தி ரைட் ரீசன்ஸ் , ஐக்கிய மாநிலங்களில் 7,225,557 பிரதிகள் விற்பனை ஆகியுள்ளது. 2005ஆம் ஆண்டு வெளியானது துவங்கி,ஆல் தி ரைட் ரீசன்ஸ் , உலகெங்கும் மொத்தமாக, பதினொரு மில்லியன் பிரதிகள் விற்பனை ஆகியுள்ளது. ஆல் தி ரைட் ரீசன்ஸ் வெற்றி அடைந்ததைத் தவிர, முதன்மைப் பாடகரான க்ரோயேகர் தனது சொந்தக் குறியீடாக 604 ரெகார்ட்ஸ் என்பதை 2005ஆம் ஆண்டில் துவங்கி, அதன் செயல் தயாரிப்பாளராகப் பணியாற்றுகிறார்.
விமர்சனம்
பிரபலமான இசையில் மிக அதிக அளவிலான விமர்சனங்களைப் பெற்ற இசைக் குழுக்களில் நிக்கல்பேக்கும் ஒன்று. நிக்கல்பேக், தனது தொழில் வாழ்க்கையின் பற்பல கட்டங்களில், பரவலான அளவில் எதிர்மறையான விமர்சனங்களைப் பலரிடமிருந்தும் பெற்றே வந்துள்ளது. இந்தக் குழு வர்த்தக ரீதியாகச் செயல்படத் துவங்கியதிலிருந்து அவர்களது ஆறு ஒலிப்பதிவுக் கூட இசைத் தொகுப்புக்களில் மிக அண்மையிலான மூன்று- அதாவது தி லாங் ரோட், ஆல் தி ரைட் ரீசன்ஸ் மற்றும் டார்க் ஹார்ஸ் ஆகியவை- முறையே 62%, 41% மற்றும் 49% மதிப்பெண்கள் மட்டுமே பெறுவதாக விமர்சனத் திரள் வலைத்தளமான மெடாக்ரிடிக் அறிவிக்கிறது.
இவை சுயமான படைப்பாற்றல் அற்றவை என்று சில நேரங்களில் கேலிக்கு உள்ளாகியுள்ளன. 2001ஆம் வருடம், ரோலிங் ஸ்டோன் இந்த இசைக் குழுவின் இசை பாணியை இவ்வாறு விமர்சித்தது: "சொந்தமான திறமையை நீங்கள் எதிர்பார்த்தால், ஒரு நிக்கல் பேக் (ஐந்து சென்ட்டுகள்) அல்ல- முழுப் பணத்தையுமே திரும்ப வாங்கிக் கொள்ள வேண்டும்." தங்களது 2003ஆம் ஆண்டிற்கான வெளியீட்டில் ரோலிங் ஸ்டோன், தி லாங் ரோட் "கற்பனை வளமற்றது என்றில்லாவிடினும், வெட்கமற்ற முறையில் நிலையிசைவு கொள்ளாதது" என்றும் கூறியது. ஆல்மியூசிக்கும் இவ்வாறு உரைத்தது: "நிக்கல்பேக் ஒலிப்பதிவுக் கூடத்தில் மேலும் கொஞ்ச நேரம் செலவழித்து, மேலும் கொஞ்சம் உழைக்கலாம்; அதை விடுத்து, அதே இசையை மீண்டும் அளித்து, அது எந்த அளவு கொடுமையான மற்றும் தேவையற்ற முறையில் மந்தமான இசைக் குழுவாக உள்ளது என்பதை அடிக்கோடிட்டுக் கூறுவதாக உள்ளது." ராக் பாண்ட் என்னும் ஒளிக்காட்சி விளையாட்டின் உருவாக்குனரான ஹாமோனிக்ஸ் தனது ராக் பாண் நெட்வொர்க் என்பதற்கு உள்ளார்ந்த சங்கேதக் குறியீடாக "ராக் பாண்ட்:நிக்கல்பேக்" என்று பெயரிட்டது; அதாவது, நியூ யார்க் டைம்ஸ் பத்திரிகையில் குறிப்பிட்டபடி, "மிகப் பிரதானமாக நவீன ராக் இசையினமாக இந்தப் பெயரே அனைத்து இசை ஆர்வங்களையும் திருப்புவதற்குப் போதுமானது என்ற கருத்தின் அடிப்படையில்" இவ்வாறு அதற்குப் பெயரிட்டது.
சண்டிகர்
சண்டிகர், இந்தியாவில் உள்ள ஒரு ஒன்றியப் பகுதி மற்றும் நகரமாகும். இந்நகரம் பஞ்சாப், அரியானா ஆகிய இரண்டு இந்திய மாநிலங்களுக்கும் தலைநகராக விளங்குகிறது. இரு மாநிலங்களின் எல்லையில் அமைந்துள்ளதால் இந்நகரம் எந்த மாநிலத்தையும் சேர்ந்ததல்ல. இரு மாநிலத்தவரும் கோரியதால், இந்நகரம் தனி ஒன்றியப் பகுதியாக்கப்பட்டது.
நிக்கல்பேக்
விமர்சனம்
2005ஆம் வருடம், ரோலிங் ஸ்டோன் "ஆல் தி ரைட் ரீசன்ஸ் எவ்வளவு சோர்வாக ஒலிக்கிறது என்றால், அதைக் கேட்பதற்கு கர்ட் [கோபெய்ன்] அருகில் இல்லை என்று நீங்கள் மகிழ்ச்சி கொள்ளும் அளவிற்கு" என்று கூறியது. இதன் வெளியீட்டைப் பற்றி டைனி மைக்ஸ் டேப்ஸ் என்பதும் கவலை தெரிவித்தது. இதற்கு முந்தைய அனைத்து நிக்கல்பேக் வெளியீட்டுகளையும் போல, ஆல் தி ரைட் ரீசன்ஸ் என்பதும் தவறான காரணங்களுக்காக உருவாக்கப்பட்டு, சாகடிக்கும் அளவு சலிப்பூட்டுவதாக அதே சூத்திரங்களையும், காது புளித்த சொற்றொடர்களையும் பயன்படுத்தி உருவாக்கப்பட்டுள்ளது." டார்க் ஹார்ஸ் இசைத் தொகுப்பை மறு ஆய்வு செய்த ஆல் மியூசிக்கைச் சார்ந்த ஸ்டீஃபன் தாமஸ் எர்லிவைன் இவ்வாறு கோரினார்: "நிக்கல்பேக் ஒரு கரடு முரடான, ஆபாசமான இசைக் குழு. இது இசையில் ரசனை என்பதைப் பற்றி தனக்கு உள்ள அறியாமையைப் பறைசாற்றி மகிழ்கிறது. சுறுசுறுப்புக் குறைவு அல்லது மட்டமான ரசனையில் மகிழ்ச்சி கொள்வதனாலேயே இது இவ்வளவு மோசமாகவும், முட்டிக்கு முட்டி தட்டுவதைப் போன்ற இசையுடன் அதற்குப் பொருத்தமாக, மூளையில்லாத தடித்த வார்த்தைகளையும் கொண்டுள்ளது."
சண்டிகர்
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி சண்டிகரின் மொத்த மக்கள் தொகை 1,055,450 ஆக உள்ளது. கிராமப்புறங்களில் 2.75% மக்களும், நகரப்புறங்களில் 97.25% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 17.19%  ஆக உயர்ந்துள்ளது. மக்கள் தொகையில் 580,663 ஆண்களும்  மற்றும்  474,787 பெண்களும் உள்ளனர். பாலின விகிதம் ஆயிரம் ஆண்களுக்கு  பெண்கள் 818 வீதம் உள்ளனர். 114 சதுர கிலோ மீட்டர் பரப்பளவு கொண்ட சண்டிகரில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 9,258 மக்கள் வாழ்கின்றனர். சண்டிகரின் சராசரி படிப்பறிவு  86.05 % ஆகவும், ஆண்களின் படிப்பறிவு 89.99 %  ஆகவும், பெண்களின் படிப்பறிவு 81.19 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 119,434 ஆக உள்ளது.
நிக்கல்பேக்
விமர்சனம்
2007வது வருடம், யூஎஸ்ஏ டுடே, "மிகச் சில இசைக் குழுக்களே நிக்கல்பேக்கைப் போல இத்தனை தீவிரமான அளவு வெறுப்பேற்றுகின்றன" என்று அறிவித்தது. நிக்கல்பேக்கின் வர்த்தக ரீதியான வெற்றி, "விமர்சகர்கள் தவறு" என்று சுட்டிக் காட்டுகிறதா என்றும் இந்தக் கட்டுரை கேள்வி எழுப்பியது; மேலும், இசை உலகத்திலிருந்தே பல்வேறு தோற்றுவாய்களிலிருந்தும் இது பற்றிய கருத்துக்களைப் பெற்றுப் பிரசுரித்தது. ரோலிங் ஸ்டோன் பத்திரிகையின் ஒரு மூத்த ஆசிரியரான நாதன் பிராக்கட் இவ்வாறு கூறினார்: "விமர்சனத்தால் பாதிக்கப்படாத சில இசைக் குழுக்கள் இருக்கத்தான் செய்கின்றன என்று நாம் ஒப்புக் கொள்ளத்தான் வேண்டும்." பிராக்கட் மற்றும் பிளெண்டர் பத்திரிகையின் முதன்மை ஆசிரியரான கிரெய்க் மார்க்ஸ் ஆகிய இருவருமே இந்தக் குழுவின் வெற்றிக்கு, "அதிகமாக ஒலித்தகடுகளை வாங்காத, அவ்வளவாக அலட்டிக் கொள்ளாத இளைஞர்களுக்கு" வானொலி மூலமாக அறிமுகம் ஆவதுதான் இந்தக் குழுவின் வெற்றிக்குக் காரணம் என்று கருதுகிறார்கள். விமர்சன பதிலிறுப்புகள் எத்தகையானதாக இருப்பினும், நிக்கல்பேக்கின் பிராபல்யம், "அது அடைந்துள்ள வெற்றிக்கு ஒரு பாராட்டே" என்று மார்க்ஸ் புகழ்ந்துரைத்தார்.
சண்டிகர்
சமயம்
சண்டிகரில் இந்து சமயத்தவரின் மக்கள் தொகை 852,574 (80.78 %) ஆகவும்   இசுலாமிய சமய  மக்கள் தொகை  51,447  (4.87 %)  ஆகவும், ஆகவும்  கிறித்தவ சமயத்தினரின் மக்கள் தொகை  8,720  (0.83 %) ஆகவும், சீக்கிய சமய மக்கள் தொகை 138,329   (13.11 %)    ஆகவும்,   சமண சமய மக்கள் தொகை 1,960   (0.19 %) ஆகவும், பௌத்த சமய மக்கள் தொகை 1,160   (0.11 %) ஆகவும், பிற சமயத்து மக்கள் தொகை  246  (0.02 %) ஆகவும் மற்றும் சமயம் குறிப்பிடாதவர்கள் மக்கள் தொகை 1,014   (0.10 %)  ஆகவும் உள்ளது.
நிக்கல்பேக்
விமர்சனம்
விமர்சகர்களின் கண்டனங்களைச் சரமாரியாகப் பெற்றாலும், நிக்கல்பேக் இசைக்குழு வர்த்தக ரீதியாகத் தங்களது இசைத் தொகுப்புக்கள் ஒவ்வொன்றிலும் பல்வேறு பிரிவினரையும் திருப்திப்படுத்துவதில் வெற்றி அடைந்துள்ளது. நிக்கல்பேக்கின் சில்வர் சைட் அப் வர்த்தக ரீதியில் கட்டுடைத்த வெற்றியாக அறிவிக்கப்படுகையில், ஆல்மியூசிக் விமர்சகர் லியானா ஜோன்ஸ் இவ்வாறு பாராட்டினார்: "தங்களது சம கால இசைக் குழுக்களை விட இந்த இசைக் குழு மேலோங்கியிருப்பதற்குக் காரணம், அதன் உச்சமான முனைப்பும் மற்றும் அடிப்படையாக உள்ள உணர்ச்சிப் பெருக்கும்தான்.... நேயர்கள் தங்களை அடையாளம் கண்டு கொள்வதான ஏற்றத் தாழ்வுகளுடனான இசையை நிக்கல்பேக் யதார்த்தமான கதை சொல்லும் பாணியில் அளிக்கிறது." 2008ஆம் வருடம், டார்க் ஹார்ஸ் இசைத் தொகுப்பு வெளியான பிறகு, இந்த இசைக்குழு தங்களது இலக்கான நேயர்கள் யார் என்று அறிந்திருப்பதே இதன் வெற்றிக்குக் காரணம் என்று சார்ட்அட்டாக் கூறியது. "ஷாட் க்ரோயேகர் ஒரு மிகச் சிறந்த அறிவாளி; மக்களுக்கு என்ன வேண்டும், தன்னால் எந்த அளவு செல்ல இயலும் என்பதை அவர் மிகச் சரியாக அறிந்து கொண்டுள்ளார்." பரபரப்பான, குடிபோதையைப் பற்றிய பாடல்களைக் கொண்டு, அதே சமயம் எந்த ஒரு கட்டுப்பாட்டிற்கும் ஊறு விளைவிக்காத வண்ணம் வேண்டிய அளவு காதல் மற்றும் நல்லொழுக்க அதிகாரம் ஆகியவற்றைக் கொண்டு வார்த்தைகளுக்கு முலாம் பூசிப் பெரும்பான்மையோர் ரசிக்கும் ஒரு இசைத் தொகுப்பு ஒன்றை அவர் அளித்துள்ளார். வட அமெரிக்காவே, கொண்டாடு. இதுதான் உனக்கான உலகம்." பில்போர்ட் பத்திரிகையும் இந்த இசைக்குழுவைப் பாராட்டியது: "குண்டு துளைக்காத கவசம் போன்ற நிக்கல்பேக், கடினமான காலங்களிலும் கட்டுப்படியாகக் கூடிய மகிழ்ச்சியை உறுதி செய்யும் கொண்டாட்டத்தை அளிக்கிறது."
சண்டிகர்
மொழிகள்
சண்டிகரின் ஆட்சி மொழிகளான, ஆங்கிலம், பஞ்சாபி, இந்தி மற்றும் வட்டார மொழிகளும் பேசப்படுகிறது.
தரைவழிப் போக்குவரத்து
1465 கிலோ மீட்டர் நீளம் கொண்ட தேசிய நெடுஞ்சாலை எண் 2 சண்டிகர் நகரத்தை புதுதில்லி, உத்தரப் பிரதேசம், பிகார், ஜார்கண்ட் மற்றும் மேற்கு வங்காளம் மாநிலங்களுடன் இணைக்கிறது. 323 கிலோ மீட்டர் நீளம் கொண்ட தேசிய நெடுஞ்சாலை எண் 21 சண்டிகர் நகரை இமாச்சலப் பிரதேசத்தின் மலைவாழிட நகரான மணாலியை, சிம்லா வழியாக இணைக்கிறது. 225 கிலோ மீட்டர் நீளம் கொண்ட தேசிய நெடுஞ்சாலை எண் 95 பஞ்சாபின் ஃபிரோஸ்பூர் நகரத்துடன் இணைக்கிறது.
நிக்கல்பேக்
விமர்சனம்
2009ஆம் ஆண்டு, வேர்ட் மேகசீன் வாசகர்கள், நிக்கல்பேக் குழுவிற்கு 19.8 சதமே வாக்களித்து, "உலகத்திலேயே மட்டமான இசைக் குழு" என்று தீர்ப்பளித்தனர்.
சண்டிகர்
தொடருந்து
சண்டிகர் சந்திப்பு தொடருந்து நிலையத்திலிருந்து புதுதில்லி, சென்னை, மதுரை, கொல்கத்தா, மும்பை, பெங்களூரு, சிம்லா, அமிர்தசரஸ், ஜம்மு போன்ற அனைத்து முக்கிய நகரங்களை சண்டிகர் நகரத்துடன் இருப்புப்பாதை மூலம் இணைக்கிறது.
நிக்கல்பேக்
புற இணைப்புகள்
பகுப்பு:இசைக் குழுக்கள் பகுப்பு:1990களின் இசைக் குழுக்கள் பகுப்பு:கூகுள் தமிழாக்கம்-ஆங்கில இசை
சண்டிகர்
வானூர்தி நிலையம்
சண்டிகர் பன்னாட்டு வானூர்தி நிலையம் நாட்டின் அனைத்து நகரங்களுடனும், பன்னாட்டு நகரங்களுடனும் வானூர்திகள் மூலம் வான் வழியாக இணைக்கிறது.